Treball per Projectes a ESO a l'Escola Paidos\nTreball per Projectes a ESO a l’Escola Paidos\nTreball per Projectes a ESO\nSecundària dedica sis hores setmanals a l’aprenentatge basat en projectes\nProjecte 1r ESO – Olimpíades\nProjecte que té com a fil conductor les olimpíades que es celebren cada quatre anys en un país del món. Els alumnes han de construir un joc de l’oca/trivial, totalment original, amb dades sobre les olimpíades. El joc consta de 20 caselles obligatòries, i que tinguin relació amb les olimpíades, més altres opcionals. Les 20 caselles obligatòries són:\nCom i quan es van iniciar les Olimpíades en l’era antiga / Les primeres medalles: quins materials utilitzaven? i com les fabricaven? / Qui podia participar en els Jocs Olímpics en l’era antiga / Proves que es realitzaven a les antigues Olimpíades / Alimentació a l’antiga Grècia / L’escalfament general d’una prova d’atletisme / Els Déus de l’Olimp. Relació dels Déus grecs de l’Olimp i els Déus romans, amb el tipus de divinitat / Processos de fabricació de metalls preciosos / La Resistència. Concepte,tipus, freqüència cardíaca / Com s’organitzava políticament la civilització grega? Anomena i situa les més importants / Qui era Hércules? Les 12 proves d’Hércules / Origen de les Olimpíades de l’era moderna. Instauració de les primeres olimpíades, primeres competicions, tipus de proves, etc / Símbols olímpics / La hidratació dels esportistes / Materials utilitzats en les medalles actuals. Diferència amb les primeres / Les Paraolimpíades / Quina energia ens aporta l’alimentació? Quin tipus d’alimentació cal que segueixin els atletes? / Cotització de metalls preciosos / Olimpíades Barcelona 92 /Inventar una prova de gimcana relacionada amb els jocs olímpics amb variants originals.\nI les assignatures associades a aquestes caselles/preguntes: Ciències Socials, Tecnologia, Educació Física i Ciències Experimentals. De tots aquests apartats se n’havia de buscar informació i se n’havia de fer una pregunta amb 4 possibles solucions. Algunes d’aquestes caselles s’havien de fer en català, d’altres en castellà i d’altres en anglès.\nProjecte 2n ESO – Fabriquem un producte\nSou 4 socis que decidiu engegar una empresa que té per objectiu principal crear un producte completament nou i innovador. Un producte que revolucioni la vida de les persones i la faci més fàcil i més còmode. Es tractava, per tant, de desenvolupar un producte i fer-ne la màxima difusió: màrqueting, web, etc.\nPer a realitzar la web han d’utilitzar l’eina de google “Google Sites”. Aquesta eina fàcil i intuïtiva els permetrà realitzar una web de manera molt ràpida i efectiva. Els apartats mínims que ha de tenir la web, que ha de ser en castellà, són:\nPer a poder inventar el producte cal que realitzin una pluja d’idees per aconseguir trobar l’objecte perfecte per començar a comercialitzar-lo. Aquest producte l’han de dissenyar i han de ser capaços de fabricar-lo amb les seves pròpies mans. Per a dissenyar el producte utilitzaran una altra eina google com és el “Google SketchUp”. Aquest programa gratuït permet realitzar plànols en 2D i en 3D, que després poden ser exportat per a imprimir-se en la impressora 3D.\nHan de crear el producte dissenyat des de 0 buscant els materials i seleccionant les eines adequades per a la seva construcció. Tot procés de fabricació s’ha de documentar gràficament per tenir informació per als futurs productes que fabricaran.\nProjecte 3r ESO – Fem de Polítics\nHan de tenir en compte que aquest treball es fa en l’àmbit espanyol, d’una única circumscripció electoral i amb sistema electoral proporcional. El projecte ha de contemplar totes les vessants dels partits polítics: Campanya electoral, les eleccions i el seu mecanisme de control i de recompte i constitució de Les Corts i elecció del President. El projecte finalitzarà amb una visita – taller al Parlament de Catalunya.\nProjecte 4t ESO – Un vitage al passat\nÉs un projecte on els alumnes han d’investigar el moment històric, social i polític. Elaborar un vídeo amb la figura d’un narrador, ha de ser un personatge caracteritzat segons l’època real o inventat. Haurà de descriure els fets que porten a la guerra de Successió, com es desenvolupa aquesta, quines conseqüències socials i polítiques té per Catalunya.\nA més, hauran d’escenificar diàlegs entre personatges rellevants, situacions quotidianes relacionades amb el conflicte i qualsevol altre investigació que el grup consideri oportuna per tal de complementar el treball. A més, hauran de representar la reunió del Pacte de Gènova en anglès, ja que els catalans es van reunir amb el representant de la reina d’Anglaterra. Han de presentar el guió del vídeo com una obra teatral. També han de presentar les activitats que es proposen en un docs seguint la normativa de presentació de textos.


Educació en alerta: Hi ha pares que porten els fills a classe tot i ser sospitosos\nEducació demana no portar els nens sospitosos de Covid-19 a l'escola per «estalviar» ensurts\nUna família gironina va portar a classe un alumne que finalment va donar positiu | «Hem de ser molt curosos», ha demanat Josep Bargalló\nper Júlia Navarro dimarts, 15 de setembre 2020 - 20:00h\nJosep Bargalló ha assenyalat que una família va portar un nen pendent d'una prova PCR a l'escola a Girona | cedida\nEl conseller d'Educació, Josep Bargalló, ha demanat aquest dimarts a les famílies que no portin a alumnes a l'escola «si hi ha sospita de donar positiu o està a l'espera del resultat d'una prova PCR». En una entrevista en TV3, ha explicat que aquest dilluns, primer dia del curs escolar, va aparèixer un cas més de coronavirus en una escola de Girona, perquè la família va portar a un nen a classe que estava pendent del resultat d'una PCR i que finalment va donar positiu: «Ens ho podríem haver estalviat», ha lamentat Bargalló.\n«No es va donar un absentisme significatiu»\n«Entre avui (dimarts) i demà (dimecres) tindrem més clar l'absentisme. No es va donar un absentisme significatiu», ha assegurat el conseller, que ha concretat que s'ha produït en escoles amb alumnat especialment vulnerable. També l'ha atribuït al fet que «no totes famílies d'origen forà han tornat del període de vacances i hi ha col·lectius que es dirigeixen a comunitats concretes amb discurs de la por», i ha sostingut que treballen per a arribar a aquestes famílies i explicar les mesures de seguretat que el departament està prenent.\nBargalló ha concretat que hi ha «una entitat nova en les comunitats gitanes que demana a les famílies que no portin als seus fills a les escoles», i ha insistit que aquesta setmana començaran a actuar, a través de la figura dels promotors, que explicaran a les famílies el que s'està fent en els centres educatius.\nJosep Bargalló assegura que es contractaran més professors\nPreguntat per la contractació de professors, Bargalló ha assenyalat que tot el sistema educatiu necessita més mestres en situació de pandèmia i sense ella, però ha defensat que és la primera vegada que en una crisi «el departament no acomiada professors sinó que contracta més», i ha afegit que amb més pressupost haurien contractat a més.\nTambé ha destacat que «en altres països, està anant millor en els quals han basat les mesures en l'estabilitat dels grups que els que han prioritzat el nombre d'alumnes», i ha afirmat que han contractat 8.000 professors i que incorporaran més si Europa dóna més diners, en les seves paraules.\nEl conseller ha subratllat que dels docents contractats «gairebé la meitat no són professors tradicionals», sinó que tenen nous perfils professionals, que han d'ajudar a crear un nou tipus d'escola. Bargalló ha assegurat que les baixes mèdiques de més d'un dia s'intenten cobrir des de l'endemà, igual que les de contactes estrets: «Les d'un dia seran complicades i haurem de mirar amb les escoles com es fan».\nSobre les activitats extraescolars, el conseller ha demanat que es facin «amb les màximes garanties possibles», i ha explicat que els alumnes que s'apuntin a aquestes activitats tindran dos grups estables. El conseller ha afirmat que els professors tenen dret a convocar vaga, però ha descartat valorar si tenen motius per a fer-ho: «Jo sóc patronal. No haig de valorar. Tinc que garanteix el dret d'educació dels nens», ha resolt.\nÚltima hora: Revelen la xifra real d'estudiants i professors amb Covid-19 a Catalunya


HomeCulture of peaceActualitat de les campanyes del Centre Delàs pel desarmament\nWritten by Centre Delàs on 20 June 2008 . Posted in Cultura de pau\nIncidència accionarial: BBVA sense armes\nEl passat 14 de març dos membres del Centre Delàs vam participar a la Junta d’accionistes del BBVA per denunciar davant els centenars d’accionistes assistents que el BBVA és un banc que aconsegueix una part dels seus beneficis de la indústria de la guerra i, per tant, reparteix dividends entre els accionistes amb un origen èticament reprovable.\nEl president del BBVA, Francisco González, va donar la raó al Centre Delàs, afirmant que la política del banc és la de reduir les seves inversions en armament, encara que supeditada al fet que la resta d’entitats financeres prenguin posicions similars. Es va comprometre a que el BBVA motivarà la resta del sector financer a caminar en aquest sentit, i també que el banc aplicarà una nova política de reducció de certs finançaments d’exportacions i fabricació d’empreses d’armament.\nDe fet, aquesta política ja era coneguda pel Centre Delàs perquè els responsables del departament de RSC del BBVA van reunir-se per tercera vegada, poc abans de la Junta d’Accionistes del BBVA, per informar-nos sobre la nova política de limitació de les seves operacions de finançament a les empreses que fabriquen bombes de dispersió. Si bé és cert que es tracta d’una reacció d’un impacte molt reduït en les activitats del BBVA amb la indústria militar, és un assoliment a tenir en consideració i que ens anima a continuar amb la nostra campanya per una banca desarmada.\nEls vídeos de les intervencions i més informació sobre la campanya es poden consultar a la web de la campanya: www.bbvasensearmes.org\nIncidència política: Stop bombes de dispersió\nLa campanya per la prohibició de les bombes de dispersió està coordinada a l’Estat espanyol per la CMC(1) Barcelona (la vessant espanyola de la CMC internacional), amb la col·laboració de Greenpeace. Justícia i Pau participa, mitjançant el Centre Delàs, en les nombroses i diverses activitats que la campanya promou per a la consecució d’un bon tractat internacional que prohibeixi les bombes de dispersió.\nA escala internacional hem participat a les conferències de Viena i de Dublín, on el nostre paper s’ha centrat a fer un lobby sobre els representants del Govern espanyol presents en aquestes conferències. Cadascuna de les conferències a comptat amb una representació del Govern espanyol mixta, on representants del Ministeri de Defensa, de caire més tècnic, assessoraven els caps de la delegació, aquests del Ministeri d’Afers Exteriors i Cooperació. Mitjançant converses als passadissos i amb reunions de caràcter formal entre la CMC Barcelona i Greenpeace i el Govern espanyol, hem tractat d’influir en la posició espanyola per donar-li un caràcter més humanitari, en contraposició al més economicista de les empreses productores de bombes de dispersió de l’Estat espanyol, de les quals sabem amb total certitud que intentaren fer el seu corresponent lobby.\nTambé ha sigut rellevant el paper d’incidència parlamentària que s’ha realitzat tant al Parlament espanyol com al català. Mentre l’espanyol està encara en fase de pronunciar-se sobre la prohibició de les bombes clúster, el Parlament català ja ho ha fet, gràcies al suport obtingut per alguns parlamentaris compromesos amb les nostres demandes.\nTanmateix, l’assoliment més rellevant de la campanya ha sigut l’obtenció el passat maig a Dublín d’un tractat que prohibeix totes les bombes de dispersió actualment existents i que ara ha de ser signat i ratificat per més de trenta estats. Intentarem que Espanya sigui un dels primers a ratificar-lo i a aplicar-lo.\nFinalment cal mencionar que també ens vam posar en contacte, i fins i tot vam mantenir una reunió en les seves instal·lacions de Saragossa, amb una de les empreses espanyoles fabricants de bombes de dispersió, Instalaza. Probablement va ser el primer cop que hi ha algú que els ha argumentat àmpliament les raons de la inconveniència per qüestions humanitàries de la seva producció de bombes de dispersió.\nMés informació sobre la campanya a www.stopbombesdispersio.org i sobre la nostra participació a Viena i Dublín al blog http://clusterviena.wordpress.com\n1 Cluster Munition Coalition www.stopclustermunitions.org


“Escrivia amb còpia amb paper carbó i em quedava l’original” – Xevi Bardolet i Mayola\n“Escrivia amb còpia amb paper carbó i em quedava l’original”\n40 anys d’EL 9 NOU – XXI\nDobla en edat EL 9 NOU i és un dels corresponsals històrics de la casa. De Castellterçol, avui comarca del Moianès però fins fa poc territori frontissa entre el Vallès Oriental i Osona i amb una estreta vinculació amb Vic i comarca. “Una veïna del poble que treballava al mercat de Vic em va dir, tot just aparèixer, que acabava de sortir un nou diari, que a veure si hi escrivia. Dit i fet: vaig presentar-me un dia a la redacció, davant d’en Ferran Font i en Jaume Collell, i aquí va començar tot”.\nJoan Capdevila anava per capellà i havia estudiat 10 anys al seminari de Vic. Però un bon dia el director li va dir que s’agafés un període de reflexió “perquè em veia molt abocat a les coses mundanes”. Una manera de definir el cuc periodístic que mai no ha deixat de tenir i que, en paral·lel, l’ha fet sentir sempre molt implicat en la vida social i cultural de Castellterçol i el seu entorn.\nAcabats els estudis de filosofia i lletres i magisteri, Capdevila va acabar essent el mestre del poble, al front d’una escola privada que havia heretat del seu predecessor i de la que va ser responsable fins que l’arribada de l’EGB del ministre Villar Palasí ho va canviar tot. “Però em vaig poder incorporar a la nova escola pública i ja no me’n vaig moure”..\nDes d’aleshores no va deixar mai de fer compatibles la seva feina i la seva vocació, que era fer arribar la informació de Castellterçol i entorn en textos mecanografiats “amb còpia amb paper de carbó, que així em podia quedar l’original”. Ho feia a EL 9 NOU i al Regió 7 de Manresa, que com a territori frontissa també publicava notícies del Moianès –fins al 2015, oficialment, adscrit en la seva major part al Bages-. I els originals per a Manresa els deixava en un bar de Moià perquè els agafés un xofer d’en Galtanegra. “Algun dia se’n descuidava, clar”.\nLletraferit i especialment propens als temes populars, Capdevila recorda que durant la primera època “em va ser molt fàcil publicar entrevistes i reportatges de doble pàgina, des de la tala de boscos i l’arrossegament de pins fins les llindes de cases històriques, l’esquilada d’ovelles o el sanatori de Sant Quirze Safaja, prescrit per molts metges per tractar-hi la tuberculosi”.\nL’històric corresponsal del Moianès està convençut que EL 9 NOU ha estat i continua essent “una eina molt positiva, perquè ha permès conèixer històries i gent de qui, de no haver-hi estat, potser no n’hauríem sabut mai res”. Aquest, diu, és el seu arrelament i el seu èxit: “Seguir-lo ha acabat essent gairebé una necessitat; forma part d’una vida i d’un territori on ens hi sentim molt involucrats”.\nAutor xevibardoletPublicat el 15 Octubre, 2018 22 Octubre, 2018 Categories Contraportades d'EL 9 NOU\nAnterior Entrada anterior: “Els mitjans tradicionals continuen sent bàsics per a la publicitat”\nSegüent Entrada següent: “Estava convençuda que allò no duraria més de tres o quatre números”


Filogeògraf de la salut pública\nProfessor adjunt visitant del Departament de Geografia de la Universitat de Minnesota. El seu interès actual de recerca, en col·laboració amb l'Organització de les Nacions Unides per a l'Agricultura i l'Alimentació, és la filogeografía de la grip aviària.\nCom molts dels seus col·legues novaiorquesos, va aprendre primer la geografia als carrers: el sistema de quadrícules, els mapes del metre i una jerarquia de lleialtats regionals, incloent l’illa, el barri, el districte i la ciutat. Posteriorment es va llicenciar en SUNY Binghamton i es va doctorar en Biologia en el Centre de Postgrau de la CUNY.\nEs descriu a si mateix com filogeógrafo de la salut pública. Utilitza les seqüències genètiques per a seguir l'evolució de les malalties infeccioses en el territori. A més del seu projecte sobre el H5N1, també ha traçat una sociogeografía de la incidència de la sida a la ciutat de Nova York que mostra com el descens de la seva incidència està associat a un complex de variables que inclouen la renda, l'origen ètnic, l'estrès comunitari i la història del barri. Amb la modelització matricial de la població, ha explorat l'evolució de la història vital del VIH en resposta a les intervencions de salut pública, inclosos els antiretrovirals. Ha desenvolupat metodologies per a rastrejar la coevolució filogeográfica del herpesvirus associat al sarcoma de Kaposi i les poblacions humanes a Uganda.\nHa publicat en revistes tan dispars com Proceedings of the National Academy of Sciences, Journal of Theoretical Biology, Social Science and Medicine, Ecological Modelling i Journal of the National Medical Association. Juntament amb els seus pares, l'any que ve publicarà un llibre sobre els patògens humans en l'agricultura, a través d’Springer.


Hotel Rural Biniarroca – Menorca\n"Cercam generar un impacte positiu a nivell mediambiental, social i econòmic, que es tradueix en oferir un retorn a través de l'activitat de l'hotel i del restaurant a la vegada que propiciam un apropament a allò autènticament menorquí per a qui ens visita" - Sheelagh Ratliff i Núria Sintes, propietària i directora de l'Hotel Rural Biniarroca\nBiniarroca és un encantador hotel rural als afores de Sant Lluís. L’edifici va ser en els seus orígens el que a Menorca s’anomena un “lloc”, una antiga casa de camp del s. XVIII dedicada a la ramaderia i l’agricultura. Als 90, Sheelagh Ratliff, abans dedicada a la moda a Londres, decideix reconvertir l’espai en un allotjament rural mantenint la seva arquitectura tradicional menorquina. Amb ella treballa Núria Sintes, la directora de l’hotel, i que ha viscut pràcticament tota la seva vida lligada a la casa.\nL’hotel disposa de 18 habitacions, un restaurant gastronòmic i un jardí amb dues piscines. Un espai dissenyat per viure-hi i desconnectar gaudint de l’essència més rústica i amb les comoditats més modernes, i gestionat per un equip internacional de persones que fa més de 17 anys que treballen juntes.\nAquesta petita família ha aconseguit crear un projecte sostenible en sentit transversal. Entre altres aspectes, la casa s’autoabasteix amb 100 plaques fotovoltaiques i integra l’ús eficient d’energia i aigua a totes les instal·lacions. Han prescindit del plàstic i tenen un hort ecològic per a consum del restaurant amb producte local. El jardí, de plantes autòctones, s’adoba amb compost elaborat a la finca i ja es treballa al sistema tradicional de recollida d’aigües pluvials.\nallotjament i restaurant gastronòmic\nberenars, dinars i sopars\nproducte ecològic, local i de temporada\ngestió d'activitats de turisme actiu\npiscines i jardí autòcton\nCamí Vell 57, 07710 (Veure Mapa)


Apartment on Kartashova 3 Tomsk Rússia - Ofertes d'hotels amb els MILLORS DESCOMPTES EN LÍNIA\nVeure tots els 435 allotjaments a Tomsk.\nKirovsky, Tomsk, Rússia - Excepcional ubicació - Veure al mapa\nSi el que està buscant és per un hotel ben situat a Tomsk, no busqui més enllà de 2. Kartashova 3. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\n2. Kartashova 3 ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha Wi-Fi gratuït en totes les habitacions, transport hotel/aeroport, ascensor, àrea de fumadors.\nA més, totes les habitacions ofereixen una gran varietat de comoditats com ara calefacció, balcó/terrassa, aparell de televisió LCD/pantalla de plasma, TV satèl•lit/cable, nevera per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a 2. Kartashova 3.


Anem de Concerts » Concert de Donallop per a presentar “Veus que Vius” al Cine Ciutat de Palma\nHome > Notícies Musicals, Sobre Concerts\t> Concert de Donallop per a presentar “Veus que Vius” al Cine Ciutat de Palma\nConcert de Donallop per a presentar “Veus que Vius” al Cine Ciutat de Palma\nEl concert al Cine Ciutat encetarà la gira que durà a Donallop per indrets de Mallorca, Catalunya, Itàlia i França.\nLa constància i l’apreciació del que un fa, acostuma a assolir els resultats esperats, o fins i tot més. Així ho entenc jo mateix i també el duo Donallop, format per Joana Maria Pol i Pere Antoni Bestard, de Selva i Moscari respectivament. De forma simbòlica, intenten explicar-lo amb les fotografies de promoció del seu EP “Veus que Vius” (Autoedició, 2013), fetes per Clàudia Comparini i en les quals Joana i Pere apareixen en paisatges de la zona cremada de la Serra de Tramuntana: “seguint la idea optimista del grup, de la nostra música i del disc, volem comunicar que, de qualsevol cendra, amb feina, esforç i alegria, en pot créixer un bon brot”.\nAquesta actitud els ha proporcionat més recompenses, com el fet de recollir el fruit de les amistats que han sumat al llarg dels anys en què ofereixen concerts – començaren l’estiu del 2009 amb un repertori de versions i avui en dia ofereixen “concerts de cançons pròpies que són familiars, propers i sincers”- i que es tradueixen en col·laboracions que ajuden a engrandir el seu projecte. El dimecres 13 dels corrents, presentaran el seu EP al Cine Ciutat de Palma i podràs veure bona part d’aquestes gratificacions, com ara la projecció del seu primer vídeo clip, obra d’Albert Capó; l’acompanyament al contrabaix de Biel ‘Alimanya’ Font a la cançó Blanca, tal com ho fa també al disc; l’autoria compartida entre Donallop, Magí Garcies al piano i Damià Oliver a la guitarra de la cançó Tantes Multes, que serà interpretada en directe pels quatre; la presentació junt amb Dan Zelisko de dos temes inèdits de Donallop; l’ajuda imprescindible del tècnic de so Josep Nadal Luis, per a què tot funcioni com Deu mana; el piscolabis que servirà Vicente Sánchez d’Es Cantonet de s’Escorxador en sortir del concert, junt amb vins de Divins Petit Celler de Selva…\nQueda clar que aquest esdeveniment és molt especial per a Donallop, en un lloc mol especial i en un dia excepcional: dimecres!!! Ben coneixedors de l’overbooking de concerts en cap de setmana, han triat un dia feiner que ha d’ajudar a que el seu públic, i el que encara falta descobrir-los, pugui assistir fàcilment. Això sí, és important ser puntuals i arribar abans d’hora per a què a les 21h comenci de forma rigorosa l’espectacle.\nLes quatre cançons de “Veus que Vius” varen ser enregistrades per ell mateixos a Moscari durant la primavera del 2013, mesclat amb l’ajuda de Dan Zelisko i masteritzat per Enric Hernaiz als estudis Can Puc. Han comptat amb la col·laboració de Biel Font al contrabaix a la cançó Blanca i Pere Ripoll a la cançó Vals. Hi pots trobar la senzillesa característica de Donallop, reduïda instrumentació i combinació vocal femenina i masculina amb la qual “cercam arribar a les parts més sensibles de l’ànima, en un món en què la capacitat d’escoltar i observar les sensacions que provoca la música es troba minada per la immediatesa i caducitat del temps actual”.\nLa seva honestedat en la feina i en les relacions professionals que duen a terme, els ha facilitat poder realitzar més d’una cinquantena d’actuacions fins a aquests moments de 2013, tant a l’illa com a Barcelona, Madrid i Formentera. Dimecres iniciaran la “Gira Veus que Vius” amb la qual oferiran concerts per varis indrets de Mallorca, Barcelona i Girona, així com per França (Burdeus i Marsella) i Itàlia (Savona i Gènova). Els plans que tenen per al 2014 són, entre d’altres, preparar els seu llarga durada que volen “enregistrar al Canadà, al Quebec, un lloc de trobada que com a Mallorca s’hi mesclen les llengües, cultures i músiques diferents”.\nDimecres 13/nov/13, 21h (puntual!!!)\nCine Ciutat, Palma (Sala 1)\nEntrada: 5 € (10 € amb CD)\ni també contactant amb Donallop\nPregunta del concurs: Quin és el nom que Donallop dóna al format amb el qual han ofert concerts en què combinen els seus instruments i veus amb ‘loops’ pregravats?\nEntraran en el sorteig les respostes rebudes fins a les 21 h del dimarts 12 de novembre.\nnovembre 12th, 2013 at 22:51\t| #1\nHan guanyat les 2 entrades individuals per al concert de Donallop:\nMiquel Àngel. C.E.\nRecomanació Setmanal_15nov13 Recomanació Setmanal_8nov13


A la recerca d’un procés més àgil per obrir establiments | BonDia Diari digital d'Andorra.\nDt., 01/12/2009 - 19:13\nA la recerca d’un procés més àgil per obrir establiments\nEl punt més destacat de la reunió de cònsols d’ahir a Canillo va girar a l’entorn del comerç. I és que els responsables comunals van demanar al Govern mantenir una trobada per intentar simplificar, i sobretot escurçar, els terminis d’atorgament de llicències als nous establiments.\nAixí ho van explicar ahir Mònica Bonell, cònsol menor de Canillo, i Miquel Alís, cònsol major d’Encamp, que van indicar que actualment un empresari triga entre “76 i 98 dies” a obtenir tots els permisos per obrir un negoci. Uns terminis que consideren desorbitats i que volen retallar simplificant els requisits per obtenir la llum verda.\nAlís va indicar que un comerç s’hauria de poder obrir “en un termini de cinc dies o una setmana” i que cal establir els mecanismes adients per fer efectiva aquesta mesura. Tot i que no van deixar clara la seva posició, sí que van deixar entreveure que és el Govern qui ha de retallar i simplificar, donat que van reconèixer que des de les administracions locals en “48 hores es pot tenir la qüestió enllestida”, va afirmar Alís. Així doncs, els cònsols trametran una carta al ministre d’Economia i Finances, Pere López, per mantenir una trobada i cercar de manera conjunta una solució que sigui vàlida per als comerciants.\nD’altra banda, en la trobada de responsables comunals també es va parlar d’homogeneïtzar l’atorgament dels permisos administratius al funcionariat. Donat que cada comú atorga els permisos en funció d’uns criteris propis, els cònsols van decidir ahir establir unes normes conjuntes perquè no hi hagi greuges comparatius entre administracions i tots els funcionaris tinguin uns privilegis similars.\nA més, ahir també es va parlar del cobrament de tributs, i es va acordar en una propera reunió basar-se en el procés comunal que sigui més ràpid i que la resta de comuns l’adaptin per posar fi als impagaments que acaben prescrits a la Batllia.


Dia Internacional de les Famílies – LactaMater\n15 mayo, 2021 Associació LactaMaterDeja un comentario en Dia Internacional de les Famílies\nEl 15 de maig és el #DiaInternacionaldelesFamilies, proclamat per l’ONU l’any 1994.\nAvui no entenem la família igual que fa gairebé trenta anys. El concepte evoluciona d’acord amb els canvis socials.\nLa família és diversa. Diversa en composició i estructura. Diversa en costums, en maneres de fer, en «truquillus», coneixements i saviesa. Un llegat que passa de generació en generació.\nLa família és la unitat social bàsica: el primer contacte amb la societat quan naixem. És el primer agent educatiu, on aprendrem abans que enlloc, a ser, a fer, a saber i a conviure. És el port segur on tornar.\nCalen encara polítiques de protecció social a la família, amb perspectiva de gènere i de drets, que reconeguin la seva importància, que valorin les tasques de cura i la corresponsabilitat.\nFeliç i reivindicatiu #DiadelaFamília!\nI per què elefants?\nPerquè la matriarca (així s’anomena la femella més gran i experimentada) transmet tot el que sap a les generacions següents.\nPerquè els elefants que marxen del grup, reconeixen la seva família quan tornen.\nPerquè en el seu comportament s’hi ha reconegut\naltruisme, empatia, cooperació i resolució de problemes.\nPerquè senten el dol de la pèrdua quan un component del grup mort i s’acompanyen en aquest moment.\nSi voleu saber més, deixem enllaç a la bio on trobareu la referència de l’article de Mireia Querol\nQuerol, M. (22/2/2015) El dol en els animals: el cas de l’elefant. All you need is biology. [Bloc] https://allyouneedisbiology.wordpress.com/tag/comportament/\nCategorías ComunicatsEtiquetas Família\nPrevious Lo mejor y lo peor del 2020\nNext Maternitat i lactància en dol


Posicionamiento, localización y vis... by Fundació Bit 629 views\nComo atraer trafico a mi blog by Fundació Bit 491 views\n1. Treballar amb dades per prendre decisions i crear continguts Bel Llodrà Riera (twitter: @belll07) Menorca Dades 25 Novembre 2015\n2. Es parla de • CRM • ERP • Business Intelligence • Data mining • Big data • … • Per analitzar dades • Quines dades?\n3. Dades • Quines dades tenim? • Quines dades no tenim però podem aconseguir? • Com les podem relacionar? • Treballarem en grups per tipus de negoci\n4. Tipus de dades • Financers • Productes / serveis • Clients • Proveïdors • Recursos humans • Competència • ...\n5. Podem respondre aquestes preguntes? • Un bar musical, pub o discoteca – Quina és la música que agrada més als seus clients? – Hi ha una correlación entre la música i el consum? • Un restaurant – Quins són els plats que deixen més menjar? – Quin perfil de persones no s'acaben el plat? • Un hotel – Quin són els restaurants de la zona que més agraden als clients?\n6. Eines gratuïtes per Pimes • Gestor de contactes • Gestor de grups • Fulls de càlcul en línia • Formularis en línia per a recollir dades • R-Commander: programes estadístics • Google Fusion Tables: mapejar dades\n7. Dr. TIC\n8. Gràcies bllodra@fundaciobit.org


Nova versió del motor de Vols de Wasabi-s ja disponible - Beroni Informática\nDesprés de mesos de feina, ens complau informar-te que ja pots gaudir de la nova imatge i les noves millores que inclou la nova versió del cercador de Vols de Wasabi-s.\nAquesta nova versió ofereix una nova aparença més neta i intuïtiva, amb un disseny molt més visual i millorant la usabilitat perquè et sigui encara més fàcil trobar i reservar vols per als teus clients i viatgers corporatius.\nA més de la nova imatge incloem per a tu el nou Mapa de selecció de seients. Aquesta nova prestació, disponible per NDC Iberia i Travelfusion, et permet escollir els seients de l’avió per cada passatger al mateix moment de fer la reserva.\nAquestes millores són possibles gràcies al teu suport i tenim molt en compte les teves opinions. Per això no dubtis a fer-nos arribar els teus comentaris i impressions de la nova versió del motor de Vols de Wasabi-s.\nA continuació, et mostrem l’abans vs ara de les diferents pantalles del motor de Vols perquè puguis comparar, t’agrada?\nMissatge d’espera mentre es preparen els resultats, on s’observa un resum de la cerca.\nResultats de la cerca: Vols Combinats.\nResultat de la cerca: Vols a la carta.\nFiltres de resultats.\nVols escollits i pantalla de reserva.\nNou mapa de sel·lecció de seients. Trobem aquesta opció a la mateixa pantalla de reserva. Al clicar a “Mapa del avión” apareix una nova finestra on podem seleccionar un seient per a cada passatger.


Die Katapult, el krautpop inventat\nVosaltres sou d'inventar-vos paraules? o de donar-li nous significats a les que ja existeixen? Això és justament el que han fet Die Katapult, la banda\nd'electropop que canta en alemany sense saber-ne. Acaben de treure disc "Kristall Reinheit" a Elefant Records i avui ens ho expliquen.\nVosaltres sou d'inventar-vos paraules? o de donar-li nous significats a les que ja existeixen? Això és justament el que han fet Die Katapult, la banda d'electropop que canta en alemany sense saber-ne. Acaben de treure disc "Kristall Reinheit" a Elefant Records i avui ens ho expliquen.\nA Sioux Falls també fan música!\nSioux Falls és una població nord-americana de Dakota del Sud que és on s'ha rodat la sèrie de televisió "Fargo". Aprofitant que la segona temporada és\na punt de començar, al "Cabaret elèctric" investiguem l'escena musical d'aquesta zona.\nSioux Falls és una població nord-americana de Dakota del Sud que és on s'ha rodat la sèrie de televisió "Fargo". Aprofitant que la segona temporada és a punt de començar, al "Cabaret elèctric" investiguem l'escena musical d'aquesta zona.\nDe cançons de banyes, infidelitats, mentides i traicions n'hi ha a cabassos. Avui, al "Cabaret elèctric" en descobrirem unes quantes amb la veu de Ryan Adams, Ramones, Jimi Hendrix o The Black Keys.\nMuchachito estrena 'La Maqueta'\nMuchachito Bombo Infierno ve a presentar-nos els temes de 'La Maqueta' en directe, ens tocarà alguns temes inèdits i parlarem de la nova gira pel nou disc que sortirà el 2016\nMaquetes: les cèl·lules mare del rock\nJa sigui per aconseguir un contracte discogràfic o per començar a definir idees abans d'entrar a l'estudi de gravació, les maquetes són l'essència bàs\nica de la història del rock. Avui, al "Cabaret elèctric" escoltarem versions embrionàries de temes de The Cure, Human League, Jeff Buckley i Lou Reed.\nJa sigui per aconseguir un contracte discogràfic o per començar a definir idees abans d'entrar a l'estudi de gravació, les maquetes són l'essència bàsica de la història del rock. Avui, al "Cabaret elèctric" escoltarem versions embrionàries de temes de The Cure, Human League, Jeff Buckley i Lou Reed.\nDaft Punk, i el caviar de l'electrònica francesa\nEls Daft Punk van començar a principis dels 90 a París. Juntament amb ells, altres productors francesos van començar a despuntar en el que es va conèi\nxer com el french touch. Per conèixer el fenomen, ens acompanyaran Javier Blánquez i Pere Solé dels Downliners Sekt .Per què són tan bons? i agraden fins i tot a la gent que no li agrada l'electrònica?\nEls Daft Punk van començar a principis dels 90 a París. Juntament amb ells, altres productors francesos van començar a despuntar en el que es va conèixer com el french touch. Per conèixer el fenomen, ens acompanyaran Javier Blánquez i Pere Solé dels Downliners Sekt .Per què són tan bons? i agraden fins i tot a la gent que no li agrada l'electrònica?\nDe clubs n'hi ha molts, però molt pocs s'han convertit en referents històrics de la cultura pop. Avui, al "Cabaret elèctric" trepitjarem la pista de ball de Studio 54, The Hacienda, Warehouse i The Minister Of Sound.\nTachenko: "Fem el que volem"\nPresentem el sisè disc de la banda aragonesa, "El comportamiento privado", un disc ple de guitarres netes i teclats que s'acosten a la psicodèlia.\nDes de Manolo Kabezabolo fins a El Niño Gusano, Tachenko i Bigott, la capital aragonesa ha nodrit l'escena musical estatal amb propostes innovadores i imprescindibles. En parlem al "Cabaret elèctric" amb Quique Ramos.\nLa banda sonora d'una volta ciclista\nMarta Millet, periodista i experta en ciclisme ens descobreix algunes llibres històrics sobre el ciclisme i les seves curses més famoses. I també escoltem alguns dels himnes ciclistes més coneguts.\nMúsica sobre dues rodes\nMolts són els músics a qui els agraden les bicicletes. Des de Frank Zappa, que va demostrar que també servien per fer música, fins a Eric Clapton o Ju\nlian Casablancas de The Strokes, que ha patentat una bicicleta pròpia. Avui en repassem uns quants al "Cabaret elèctric".\nMolts són els músics a qui els agraden les bicicletes. Des de Frank Zappa, que va demostrar que també servien per fer música, fins a Eric Clapton o Julian Casablancas de The Strokes, que ha patentat una bicicleta pròpia. Avui en repassem uns quants al "Cabaret elèctric".\nHi ha cròniques de morts anunciades, com la caòtica gira dels Sex Pistols que va acabar amb la vida del quartet britànic. Avui, al "Cabaret elèctric"\nrecordem últims concerts i actuacions que, per un motiu o un altre, han passat a la història del rock.\nHi ha cròniques de morts anunciades, com la caòtica gira dels Sex Pistols que va acabar amb la vida del quartet britànic. Avui, al "Cabaret elèctric" recordem últims concerts i actuacions que, per un motiu o un altre, han passat a la història del rock.\nEn nom del pare i del fill\nLes relacions entre pares i fills no sempre ha tingut un final feliç. I, si no, que els hi ho preguntin a Marvin Gaye, Sid Vicious o John Lennon. Tamp\noc els fills de grans estrelles de la música ho han tingut fàcil a l'hora de consolidar-se com a músics. Avui, al "Cabaret elèctric" analitzem alguns casos amb noms i cognoms.\nLes relacions entre pares i fills no sempre ha tingut un final feliç. I, si no, que els hi ho preguntin a Marvin Gaye, Sid Vicious o John Lennon. Tampoc els fills de grans estrelles de la música ho han tingut fàcil a l'hora de consolidar-se com a músics. Avui, al "Cabaret elèctric" analitzem alguns casos amb noms i cognoms.\nLeon Bridges: 'Si Marvin Gaye fos viu, no li importaria que em dediqués al soul'\nEntrevistem el nou fenomen del soul, aprofitant la seva visita a Barcelona. A l'entrevista parla dels seus orígens, influències i el seu gust per la roba.\nEl soul clàssic en plena forma\nEn Jaume Bellmunt, dj Mayfield, ens descobreix alguns dels millors noms del soul actual que no renuncien al so més clàssic. Entre ells: James Hunter i Arthur Alexander.


La Cova dels Calaixos a Vilanova de Prades - YouMeKids\nHomeExcursions amb nensLa Cova dels Calaixos a Vilanova de Prades\nVilanova de Prades, Conca de Barberà\n10/02/2017 Barbara Vastenavond Excursions amb nens 0\nSi us agraden els amagatalls, us convidem a seguir l’itinerari de les ferradures a Vilanova de Prades.\nPujant pel paratge sec i feréstec de la serra de la Llena descobrireu a l’altra banda de la collada un gran bloc de roca conglomerada ple d’obertures. És tota una aventura anar a la recerca dels forats que permeten passar-hi a dins i explorar-ne els passadissos fins trobar l’entrada a la Cova dels Calaixos.\nUna ruta ben divertida i entretinguda que us convertirà per una estona en exploradors!\nLa ruta comença al costat de l’església de Vilanova de Prades. L’església es troba al carrer principal que creua tot el poble (TV7004) entre el km 8 i 9. Si teniu sort podeu aparcar just davant de l’església. Hi ha lloc per a 4 o 5 cotxes.\nA mà dreta mirant cap a la façana principal de l’església, just entre la placeta i les cases, trobareu un carrer per on heu de pujar. En arribar al final del mateix, heu de pujar pel sender de la dreta, que ràpidament gira a l’esquerra. En tot moment haureu de seguir les marques blanques i grogues del PR i el dibuix d’una ferradura.\nEn arribar a una petita esplanada amb ametllers, heu de pujar cap a la dreta fins arribar a les roques. Haureu de grimpar una mica per seguir el camí per l’esquerra. En arribar a una bifurcació, heu d’agafar el camí davant vostre (i no el que puja) fins arribar a una zona més planera de camps d’ametllers. Des d’aquí ja veureu les antenes a dalt del coll on haureu de passar per arribar a la cova. Heu de seguir la pista forestal vorejant el camp d’ametllers sempre en direcció a la serra, passant l’encreuament de pistes. A partir d’aquí la pujada comença a ser més forta i el camí es converteix en un sender estret i rocós. En passar un primer pal d’electricitat de ferro, haureu de seguir el sender de la dreta indicat amb una fletxa i una marca de ferradura fins arribar a unes escales.\nEn dos quarts d’hora des de que heu sortit, arribareu a una balma, on podeu fer una parada. Pocs minuts més tard arribareu a una esplanada i ja estareu a dalt de la muntanya. Heu de seguir recte fins trobar una pista. En arribar a la pista l’haureu de creuar per continuar per un petit sender que ara baixa cap a l’esquerra per entrar en una zona més boscosa. A partir d’aquí el camí és una mica més complicat amb alguna baixada forta per roques. Passada la primera baixada de roques heu de continuar recte (deixant a la dreta un camí que fa baixada), per trobar en pocs minuts a la vostra esquerra una primera esquerda marcada amb un punt vermell i una marca groga. Us podeu endinsar per explorar, però haureu de retornar al camí per anar cap a la Cova dels Calaixos. Quan arribeu al final del gran bloc de roca conglomerada heu d’anar cap a l’esquerra en direcció a unes roques. A pocs metres haureu d’anar de nou cap a l’esquerra per arribar a l’entrada de la Cova dels Calaixos. Si us ajupiu una mica, podeu entrar a la cova. No cal la llanterna, ja que en pocs segons els ulls s’hauran acostumat a la foscor.\nHaureu de desfer el camí per a tornar al cotxe.\nAl Poble de Vilanova de Prades entre el km 9 i 10 de la TV7004 trobareu l’àrea de lleure de Sant Antoni de Pàdua, al costat de l’ermita del mateix nom. Hi ha taules per fer un pícnic, barbacoes i una font. No hi ha parc infantil, però si hi ha una esplanada gran amb lloc per jugar.\nDurada: 2 hores (sense aturades, anada i tornada)\nDistància: aprox. 3 km (anada i tornada)\nAccessibilitat: gran part del recorregut passa per senders rocosos que fan pujada\nRecomanacions: seguiu sempre el símbol de la ferradura.\nGorg embruixat de la Malatosca a Sant Joan de les Abadesses


L’espiral de violència continua als territoris ocupats amb més víctimes mortals en només un dia, entre les quals hi ha un adolescent de 14 anys\n14 de d’abril del 2022. 16:58\nL’espiral de violència s’intensifica als territoris ocupats palestins. En les últimes 24 hores, han mort cinc persones víctimes dels trets de l’Exèrcit israelià. Entre les assassinades, hi ha un jove de 14 anys i un advocat que lluitava contra l’ocupació. Al seu torn, Hamàs ha fet proves de llançaments de coets durant la nit. Mentre l’ambient a Cisjordània està molt caldejat, des de la Franja de Gaza aviven l’aixecament col·lectiu. «La gran revolució que té lloc a Cisjordània i els enfrontaments continuats amb les forces d’ocupació són l’expressió d’una intifada que no s’aturarà», insisteixen des de la milícia palestina.\n«Aquesta intifada no es frenarà amb detencions o assassinats», ha dit el portaveu de Hamàs, Hazen Qasem, després d’amenaçar Israel. Per la seva part, Fatah a Cisjordània ha demanat al poble palestí que es mantingui en aquestes zones sensibles i que «s’enfronti a les forces de l’Exèrcit israelià i als colons a tot Cisjordània». Aquest dimecres Saleh Al Aruri, el subcap polític de Hamàs, ha demanat una escalada després que les tropes israelianes arrestessin a Silwad un grup de palestins que eren sospitosos de planejar un atac imminent a Israel.\nTres persones han mort aquest dimecres en incidents separats víctimes dels enfrontaments amb les tropes israelianes. En dos dels casos, inclòs el de l’adolescent Qusai Hamamrah a Husan, a prop de Betlem, l’exèrcit israelià ha declarat que els seus soldats van disparar contra sospitosos que els llançaven bombes incendiàries. La tercera mort va ser la de l’advocat Mohammad Assaf, de 34 anys, mentre deixava els seus nebots a l’escola. Aquest dijous, dues persones més han mort a Jenin on s’està concentrant la resposta més violenta per part dels dos bàndols.\nLa incursió militar israeliana va començar fa una setmana, després de l’atemptat contra un bar de Tel Aviv que va acabar amb tres morts. Les forces israelianes han desplegat les tropes militars per pentinar ciutats i pobles palestins a la recerca de sospitosos o còmplices dels quatre atacs palestins fets en territori israelià. En tot just dues setmanes, 14 persones han mort en aquests atemptats, la xifra més sagnant dels últims anys. A l’altre costat, la situació «s’ha tornat perillosa i delicada i s’està deteriorant ràpidament», ha denunciat l’oficina del president palestí, Mahmud Abbàs, després d’acusar Israel de desestabilitzar Cisjordània.\nAproximadament 40 palestins han sigut assassinats per israelians des del gener, segons el ministeri de Salut palestí. Entre ells, es compten els palestins que van portar a terme els atacs a Israel. Les morts d’aquest dijous eleven a 19 les persones mortes durant l’escalada en curs. La tensió ja s’anunciava quan aquest any coincidien les festivitats del Ramadà i la Pasqua jueva i cristiana d’aquestes tres religions forçades a conviure al mateix territori. Tot i que la ciutat de Jerusalem es manté en calma, la situació al traspassar la Línia Verda és d’una angoixa creixent.\nUna altra escalada\nMunicipis sencers es mantenen en estat d’alarma després que les tropes israelianes despertessin el poble al complet aquesta matinada irrompent en llars per començar les operacions d’arrestos. Es desconeix el nombre total de detinguts en els sis dies d’ofensiva. S’estan portant a terme funerals dels joves caiguts per trets de l’Exèrcit israelià amb grans nombres d’assistents. Hi ha desenes de ferits. La Mitja Lluna Roja Palestina ha declarat l’estat d’emergència per la intensificació dels assalts armats i militars dels soldats i dels colons israelians. Després de l’impacte de la pandèmia, l’estat de les institucions sanitàries és crític.\n— יאיר לפיד - Yair Lapid🟠 (@yairlapid) 14 de abril de 2022\nFa tot just un any, també en ple Ramadà, les protestes palestines a Jerusalem i la violenta resposta de la policia israeliana van provocar una guerra a gran escala. Durant 11 dies, Hamàs i Israel es van enfrontar al cel, cosa que va provocar morts i destrucció en els dos bàndols. A la Franja de Gaza, hi van morir uns 250 palestins, entre els quals es comptaven gairebé una setantena de nens. A Israel, van ser 13 les víctimes mortals. Tot i que el govern israelià intenti idear mesures per calmar les aigües, la violència de l’exèrcit sobre el terreny anima Hamàs a començar a preparar els coets.


Entrevista Alimentación Carmen | Comerç Verd\nEntrevista Alimentación Carmen\nby admin | maig 20, 2019 | Uncategorized | 0 comments\nAgustín i Cele, per què vau introduir el producte ecològic?\nPer la demanda d’alguns clients. Però després vam veure que era un element diferenciador i ens hi vam interessar. Hem comprovat que hi ha molts proveïdors i que és fàcil accedir-hi. És un producte que acostuma a tenir un preu més elevat, però ens sembla una bona aposta de futur. També ens interessa per convicció personal.\nQuin tipus de client demana aquests productes?\nEls productes ecològics han atret a la nostra botiga un tipus de client diferent del tradicional, una mica més jove. Aquest públic està més interessat en la sostenibilitat i el medi ambient.\nQuins productes oferiu?\nEl primer producte va ser el pollastre ecològic, arran de la demanda dels clients. Des d’aleshores n’hem anat afegint d’altres com el gall dindi, les croquetes, els ous i la fruita i la verdura. Continuem ampliant l’oferta de productes ecològics a demanda.\nQuins beneficis us aporta?\nEl benefici principal és el d’oferir productes de qualitat i diferenciats. També n’hi ha d’econòmics, gràcies a la nova oferta que abans no teníem. I com a petit comerç aportem valor en termes de sostenibilitat, perquè venem al detall amb petites quantitats i això fa que no es llenci el menjar.\nI la resposta dels clients?\nInicialment hi va haver una mica de sorpresa pel desconeixement. Però els qui tasten aquests productes acostumen a repetir, ja que són carns que tenen un gust completament diferent de les industrials.\nPer què recomanaríeu aquest tipus de productes?\nPerquè el petit comerç per subsistir s’ha de diferenciar de les grans superfícies amb productes de qualitat, com els ecològics i de proximitat


Horts ecològics | Sostenibilitat.ad |\nCategoria : Horts ecològics\nAmb un toc de llegums\nAmb motiu de l’Any internacional dels llegums, El Ministeri de Medi Ambient, Agricultura i Sostenibilitat i Morabanc han editat, el recull de receptes “Amb un toc de llegums” amb 12 receptes de xefs andorrans que inclouen llenties, mongetes o cigrons amb productes agrícoles i artesans d’Andorra.\nLa ministra de Medi Ambient, Agricultura i Sostenibilitat, Sílvia Calvó, i la directora de màrqueting i comunicació de Morabanc, Mireia Maestre, han presentat aquest passat dilluns 6 de juny el llibret que recull dotze receptes de xefs andorrans que inclouen llenties, mongetes o cigrons.\nCalvó ha explicat que aquest any l’Assemblea General de les Nacions Unides ha declarat l’Any internacional dels llegums per posar de manifest la importància d’aquests aliments pel fet que són molt rics en nutrients i amb grans beneficis per a la salut. A més, poden afavorir la lluita contra la malnutrició a nivell mundial, ja que són una font de fibra, proteïnes, vitamines i minerals com el ferro. Els llegums, a més, són econòmics i fomenten l’agricultura sostenible perquè permeten millorar la qualitat del sòl on es cultiven i redueixen la despesa d’aigua; no en va, són la font de proteïna que menys aigua necessita per a la seva producció: mentre que per a un quilo de carn de vedella es necessiten 13.000 litres d’aigua, per a un quilo de llegums només en calen 50 litres.\nEl recull de receptes “Amb un toc de llegums” ha comptat amb una tirada total de 1.000 llibrets que es distribuiran a les fires, així com una versió digital consultable en línia seguint aquest enllaç.\nConsum responsable Horts ecològics\nL’Assemblea General de les Nacions Unides ha designat l’any 2016 com a Any Internacional dels Llegums. Aquesta celebració tindrà el propòsit de sensibilitzar l’opinió pública sobre els avantatges nutricionals dels llegums com a part d’una producció d’aliments sostenible i com a base de la seguretat alimentària mundial, i l’organisme internacional encarregat de la seva promoció serà l’Organització de les Nacions Unides per a l’Alimentació i l’Agricultura (FAO).\nPerò primer de tot, què és un llegum? Doncs bàsicament una planta de cicle anual les beines de la qual produeixen entre 1 i 12 grans o llavors de mida, forma i color variables utilitzades en l’alimentació humana i animal. I un matís més, es consideren llegums només aquells cultius destinats exclusivament a gra sec, tant aliments com ara llenties, cigrons, fesols, com farratges (alfals), i en queden excloses les lleguminoses que es cullen en verd tant per menjar (aleshores s’anomenen hortalisses), com per elaborar olis (soja, cacauet).\nActualment el nombre exacte de varietats de llegums al planeta és desconegut, però se sap que n’hi ha centenars que poden ser cultivades. Destaquen les varietats locals en contraposició als cultivars generalistes o industrials. Aquests llegums han estat durant dècades o fins i tot segles íntimament associats a àrees geogràfiques concretes i delimitades, i han esdevingut una part fonamental no només del patrimoni genètic de la biodiversitat, sinó també del patrimoni cultural d’aquestes zones. Per exemple, del conegut com a pèsol verd tropical (Cajanus cajan), l’Institut Internacional de Recerca de Cultius per a les Zones Tropicals i Semiàrides en té registrades 66 varietats locals, resultat de l’evolució del seu cultiu a través de les diferents regions del món per les quals ha transitat durant els darrers 3.000 anys d’agricultura. I és que si bé és originari d’Àsia, aquest pèsol va ser portat fins a l’Àfrica oriental, posteriorment a Amèrica per part dels esclaus i més tard arreu del món.\nSi amb aquests arguments encara ens sobta l’elecció de la temàtica de l’any internacional, és moment de citar sintèticament algunes de les seves múltiples, diverses i importants implicacions socioambientals, tant a escala local com global.\nEn primer lloc, els llegums són, en termes d’alimentació i salut, una font important de proteïna vegetal, alternativa al consum de proteïnes d’origen animal que, preses en excés, estan comportant greus problemes a tot el món com l’obesitat, la diabetis, etc.\nEn segon lloc, els llegums tenen un pes específic molt important en el conjunt de l’activitat agropecuària, no només pel que fa als cultius destinats a l’alimentació de les persones, sinó també als farratges destinats al bestiar.\nAlhora, quant a la fertilitat dels terrenys, gràcies a la seva capacitat natural de fixar nitrogen, els llegums són cultius clau en un esquema de pràctiques agroecològiques favorables a la correcta conservació dels sòls, com ara la rotació de cultius i la remediació, i a la reducció dels impactes ambientals derivats de la producció i l’ús massiu de fertilitzants artificials (sintètics).\nFinalment, des del punt de vista socioeconòmic, els llegums són cultius d’alt valor (poden assolir preus de mercat entre dues i tres vegades més elevats que els cereals), per la qual cosa tenen un paper destacat en els reptes futurs de la geoeconomia en la producció d’aliments, especialment en l’eradicació de la fam i la pobresa.\nSi bé actualment el Canadà és el principal exportador de llegums, especialment pèsols, amb 6,2 milions de tones anuals, seguit d’Austràlia, Myanmar, els Estats Units i la Xina, i els principals importadors són l’Índia, la Unió Europea, el Pakistan i Egipte, és a escala local on el cultiu de llegums, i en concret de les varietats més especialitzades, pren especial importància, sobretot en les zones menys afavorides per l’agricultura. Tornant a l’exemple del pèsol verd tropical (Cajanus cajan), aquest llegum és un exemple de com aquests cultius són essencials en l’alimentació, perquè s’adapta bé als terrenys de secà de zones tropicals semiàrides, amb la qual cosa esdevé un recurs bàsic per a agricultors de països pobres. En aquest sentit, a més de ser una font molt important de proteïna vegetal, tant per a les persones com per als animals (farratges), en zones més aviat poc productives acompleix una funció clau en la fixació del nitrogen i la regulació del quimisme de sòls força fràgils.\nPer saber-ne més sobre l’Any Internacional dels Llegums us recomanem que visiteu el web de l’Organització de les Nacions Unides per a l’Alimentació i l’Agricultura (FAO), i que estigueu atents a les iniciatives i activitats que tindran lloc a Andorra durant tot el 2016. Des del Centre Andorra Sostenible us mantindrem informats.\nConsum responsable Horts ecològics Sostenibilitat


El 31 d'agost de 2021 el Maresme quedarà lliure de peatges | Ràdio Pineda\nEl 31 d'agost de 2021 el Maresme quedarà lliure de peatges\n8 August 2020 - Submitted by Maria Josep Hernández\nEnviat per Maria Josep Hernández el 8 August 2020\nEl secretari general d'Infraestructures i Mobilitat de la Generalitat, Isidre Gavín, anuncia en una reunió al Consell Comarcal la licitació d'un estudi que posarà sobre la taula diferents actuacions i alternatives i que aquestes es pactaran amb el territori.\n“És un dia històric que culminarà el 31 d’agost de 2021“, així ha qualificat el president del Consell Comarcal del Maresme, Damià del Clot, l’anunci de licitació de l’Estudi de la mobilitat al corredor de la C-32 al Maresme amb l’alliberament del peatge. Proposta de millores i de reconfiguració viària que ha presentat el secretari d’Infraestructures i Mobilitat de la Generalitat, Isidre Gavín, en una reunió mantinguda a la seu del Consell Comarcal.\nFoto: Consell Comarcal del Maresme.\nEl 31 d’agost de 2021 finalitza la concessió i s’alliberarà de peatges la C-32 posant punt i final a una reinvindicació històrica de la comarca i obrint un nou repte que és la reordenació de la mobilitat al seu pas pels municipis maresmencs i, especialment, el paper que ha de jugar-hi la N-II. Aquesta via actualment és la principal artèria en matèria de mobilitat gratuïta a la comarca i també un punt negre per la seva elevada sinistralitat, així com una barrera per al desenvolupament dels municipis que travessa.\nL’estudi encarregat per la Generalitat analitzarà la configuració viària actual i , en base a macro i micro simulacions de trànsit, posarà sobre la taula diferents propostes d’actuació per millorar la connectivitat i reconfiguració del conjunt de la xarxa viària. Isidre Gavín ha remarcat que aquest estudi aportarà una “mirada global a la mobilitat al territori” i que qualsevol proposta d’actuació serà pactada amb la comarca.


L'equip de govern presentarà al Ple de juliol actuacions prioritàries de caire social i ocupacional — Ajuntament de Santa Perpètua de Mogoda\nper Comunicació — darrera modificació 24/07/2015 13:04\nL'import de les mesures ascendeix a 1.050.000 euros per a la lluita contra l'atur i les desigualtats\nServeis Socials s'ubicarà als baixos dels pisos de joves\nEl nou govern local presentarà al proper ple ordinari del mes de juliol un pla d'actuacions prioritàries per fer front a necessitats de la ciutadania derivades de la situació de crisi econòmica que contempla accions de caire social i ocupacional. El pla incorpora mesures per un import d'1.050.000 euros dels quals 200.000 seran per a accions socials i 850.000 euros per invertir en cinc accions a desenvolupar mitjançant un pla d'ocupació que permetrà inicialment la contractació de quinze persones aturades que no estiguin cobrant la prestació d'atur. Amb aquestes mesures, l'Ajuntament vol alleujar temporalment les dificultats laborals i socials per les quals passen moltes famílies.\nL'equip de govern presentarà al ple del 23 de juliol un pla d'actuacions prioritàries de rescat social i de foment de l'ocupabilitat per un import d'1.050.000 euros amb l'objectiu d'endegar mesures socials per a famílies sense recursos econòmics i fomentar l'ocupació mitjançant la contractació d'un total de quinze persones.\nL'alcaldessa de Santa Perpètua, Isabel Garcia, ha expressat que “un dels objectius del nou govern municipal és la lluita contra l'atur i les desigualtats per tal d'oferir als ciutadans eines de millora social i promoció laboral, en la mesura de les possibilitats municipals” i, per això, una de les primeres accions del nou equip de govern ha estat la presentació d'aquest Pla d'actuacions de rescat social i de foment de l'ocupabilitat.\nS'endegarà un nou pla d'ocupació per a quinze aturats\nEl Pla preveu també destinar un total de 850.000 euros per invertir en cinc accions a desenvolupar mitjançant un pla d'ocupació que permetrà inicialment la contractació de quinze persones aturades que no cobrin prestació d'atur.\nL'Ajuntament oferirà un contracte laboral temporal de tres mesos prorrogables, depenent de l'actuació, per a treballar en l'adequació dels baixos dels pisos de lloguer de joves com a magatzem municipal d'aliments i nova ubicació de la Regidoria de Serveis Socials i del rober de Càritas. L'Ajuntament vol reubicar aquests serveis per millorar l'atenció que es dóna a la ciutadania així com dotar a les voluntàries del rober de Càrites de més espai per fer front a les seves necessitats. Una altra de les actuacions que realitzaran els contractats serà la construcció de l'aula d'educació viària i ambiental, que s'ubicarà al parc Central, i es continuarà amb les obres a la via pública que pretenen eliminar barreres arquitectòniques. Les actuacions també se centraran en les obres d'adequació de l'espai on es troba ubicada la caldera a l'edifici del Vapor en una primera fase.\nLes contractacions dels diferents perfils professionals està prevista que s'iniciï al mes de setembre, tot i que la convocatòria es farà a principis del mes d'agost a través del Servei d'Ocupació de Catalunya. Els perfils dels contractants seran del sector de la construcció, concretament de capatàs-conductor de camió, de paleteria i urbanització, de manobre o peó, d'oficial de guixaire, pladurista i pintors. Isabel Garcia ha destacat que les contractacions volen “alleujar temporalment les dificultats laborals per les quals passen moltes famílies i beneficiar a la ciutadania amb les actuacions que realitzen, moltes d'elles destinades a millorar serveis que s'ofereixen”.\nEl pla pretén donar suport immediat i urgent a les famílies i persones vulnerables en matèria d'alimentació, roba i primeres necessitats i reduir l'atur en sectors laborals vinculats a la construcció i formar les persones que vulguin reincorporar-se a la professió o reciclar-se cap a altres professions de més demanda actual.


Prop de 2.000 persones tornen a gaudir de la Marxa de la Primavera – La Bústia\nPer Redacció / La Bústia 29 de març de 2022 a les 12:00 0 210 Visites\nMartorell ha recuperat la jornada dos anys després de l’última edició\nLa 29a edició de la Marxa de la Primavera de Martorell ha estat un èxit de participació: prop de 2.000 persones han participat de la jornada. Han destacat les sessions de reforestació de la Serra de l’Ataix que va cremar el mes de juliol. Els martorellencs han replantat arbres a la cruïlla de Quatre Camins.\nLa jornada ha començat a la plaça del Pavelló Esportiu Municipal, on els participants han recollit els obsequis i han fet els primers exercicis d’escalfament. Durant el recorregut han lluït una samarreta de color verd i han gaudit de circuits d’aventures, orientació i de descobriment del patrimoni arqueològic de la zona.\nEls recorreguts que s’han proposat han estat un de 6,5 quilòmetres, un de 10,8 i un altre de marxa nòrdica. Després de la pujada, els participants han escollit les activitats que volien fer, han passat pels avituallaments i punts d’informació sobre el pla de reforestació i han començat la baixada.\nEl regidor d’Esports, Gerard Mimó, ha celebrat la participació alta que ha tingut l’activitat: “Volíem ser una mica prudents perquè sabem d’on venim i que a la gent encara li costa tornar a l’activitat com abans la coneixíem, però no esperàvem que tanta gent s’apuntés”.\nLa Marxa de la Primavera s’ha tornat a celebrar després de dos anys sense fer-ho a causa de la pandèmia. En la propera edició s’arribarà a les tres dècades de celebració.\nFotografies: 29a edició de la Marxa de la Primavera a Martorell [Aj]\nEtiquetes: esportSerra de l'Ataix\nAlumnes de les escoles i participants de la Marxa reforesten la Serra de l’Ataix


101151 - Search Results - UAB Digital Repository of Documents\nHome > Search Results: 101151\n6 p, 110.8 KB Sociologia del treball  / Carrasquer Oto, Pilar ; Barranco Font, Oriol ; Universitat Autònoma de Barcelona. Facultat de Ciències Polítiques i de Sociologia\n6 p, 87.3 KB Sociologia del treball  / Martin, Antonio (Martin Artiles) ; Carrasquer, Pilar, 1957- ; Universitat Autònoma de Barcelona. Facultat de Ciències Polítiques i de Sociologia\n6 p, 88.1 KB Sociologia del treball  / Martin, Antonio (Martin Artiles) ; Universitat Autònoma de Barcelona. Facultat de Ciències Polítiques i de Sociologia\n6 p, 32.0 KB Sociologia del treball  / Martin, Antonio (Martin Artiles) ; Universitat Autònoma de Barcelona. Facultat de Ciències Polítiques i de Sociologia\n6 p, 110.0 KB Sociologia del treball  / Martin, Antonio (Martin Artiles) (Universitat Autònoma de Barcelona. Departament de Sociologia) ; Universitat Autònoma de Barcelona. Facultat de Ciències Polítiques i de Sociologia\n6 p, 110.7 KB Sociologia del treball  / Martin, Antonio (Martin Artiles) (Universitat Autònoma de Barcelona. Departament de Sociologia) ; Universitat Autònoma de Barcelona. Facultat de Ciències Polítiques i de Sociologia\n6 p, 19.4 KB Sociologia del treball  / Martin, Antonio (Martin Artiles) (Universitat Autònoma de Barcelona. Departament de Sociologia) ; Universitat Autònoma de Barcelona. Facultat de Ciències Polítiques i de Sociologia\n6 p, 19.1 KB Sociologia del treball  / Martin, Antonio (Martin Artiles) (Universitat Autònoma de Barcelona. Departament de Sociologia) ; Universitat Autònoma de Barcelona. Facultat de Ciències Polítiques i de Sociologia


Joan Subirats esquiva el sou ètic de BComú compaginant Ajuntament i UAB\nAbans de les eleccions va demanar la reincorporació amb dedicació completa i preveu mantenir-la fins a jubilar-se d'aquí dos anys\nJoan Subirats, al ple d'investidura (BComú) / Jordi Play\nMeritxell M. Pauné 01/08/2019 10:30 pm\nEl tinent d’alcalde de Cultura, Educació i Ciència, Joan Subirats (BComú), compaginarà les seves responsabilitats a l’Ajuntament amb la docència, recerca i tutoria d’alumnes a la Facultat de Ciències Polítiques de la UAB. A l’abril, abans de les eleccions, va demanar la reincorporació a dedicació completa com a catedràtic, segons han confirmat la universitat i ell mateix al TOT Barcelona.\nTant la tasca municipal com l’acadèmica són a jornada completa, almenys sobre el paper. Subirats confia fer viable el doblet gràcies a la reducció d’hores a la universitat que li permet l’antiguitat acumulada i a l’assignació a la seva tinència de 2 dels 8 comissionats del nou govern. Maria Truñó ja ha estat nomenada nova comissionada d’Educació i Khalid Ghali, nou comissionat de Diàleg Intercultural i Pluralisme Religiós.\n“Tot i que la tinença és molt àmplia, jo seguiré ocupant-me de l’àrea de Cultura com quan era comissionat i a més una part la portarà el regidor de Turisme i Indústries Creatives, Xavier Marcé (PSC), amb qui hem de veure com distribuïm els temes”, detalla. “La meva hipòtesi és que, sense que vagi en detriment de la meva feina a la universitat, podré atendre la funció municipal”, augura.\n“Hi haurà jornades amb més dedicació a la universitat i jornades amb més dedicació a l’Ajuntament”, resumeix. Rebutja que no pugui atendre correctament les dues obligacions i considera que és justament el contrari: “Tot això implica més feina per mi i assegurar-me que no quedi malmesa ni la tasca docent ni la dedicació municipal”, esgrimeix.\nCobrarà de la UAB i no de l’Ajuntament\nFonts de Barcelona en Comú expliquen que el tinent “ha renunciat a cobrar cap salari de la institució” municipal i que per tant no se li aplicarà el sou ètic que fixa el partit per aquest mandat: un màxim mensual de 2.291 euros nets més el plus de 600 euros recentment aprovat. Sí que se li aplicaran la resta de punts del Codi ètic, com per exemple la renúncia a les dietes per assistència a reunions. “No li costo ni un duro a l’ajuntament”, defensa Subirats.\nEl salari del tinent el pagarà en solitari la UAB, confirmen partit i universitat. Segons la declaració de béns i activitats del propi polític, entregada aquest juny abans de la investidura, a la UAB tenia una retribució anual de 97.000 euros anuals “que representa 4.200 euros nets al mes”.\nDurant l’any i mig que ha estat comissionat de Cultura, a finals del passat mandat, tenia una excedència de la universitat: “La vaig agafar perquè no tenia massa idea de què podia suposar el càrrec”. Però al cap d’uns mesos exercint, va tornar a donar classes. “Sense cobrar”, recalca. “No m’agradava interrompre la que és de fet la meva professió, porto 45 anys fent classe i ja només me’n queden 2 fins la jubilació forçosa als 70 anys”, argumenta.\nGrau, tesis, màster, tutories…\nPortaveus de la UAB detallen al TOT Barcelona que Subirats impartirà l’assignatura Introducció a la Ciència Política a 90 alumnes de primer curs de grau. Està programada pels dimarts i dijous de 9 a 11h i és compartida amb Ricard Gomà, exlíder d’ICV a l’Ajuntament de Barcelona i també veterà docent de la facultat i de l’IGOP. De fet Gomà i Subirats han publicat aquest febrer un llibre junts, Canvi d’època i de polítiques públiques a Catalunya.\n“Impartir una assignatura no és només anar 4 hores a l’aula per setmana, també inclou les hores de preparar les classes, la bibliografia, fer tutories amb els alumnes…”, desgrana la universitat. A més d’aquesta matèria, la dedicació completa de Subirats inclourà també “fer hores de docència als màsters de la facultat i als programes de doctorat i dirigit Treballs de Final de Grau”. No hi ha un còmput exacte d’hores setmanals, sinó que s’ajusten a les necessitats de la facultat i a cada professor.\nSubirats detalla que la seva trajectòria –50 tesis dirigides, triennis, sexennis…– li permet fer menys hores presencials al campus de Bellaterra i que fer classe a un grup de 90 alumnes també es compensa amb una menor càrrega lectiva, perquè “no és el mateix que portar només 20 alumnes de quart”. “Tindré algunes casses de màster i de doctorat i dirigiré alguna tesi”, confirma.\nFitxatge post-ruptura amb el PSC\nSubirats és un dels ideòlegs de Barcelona en Comú i va cofundar la confluència dels comuns el 2014. Té 68 anys i la seva via professional ha estat sempre vinculada a l’acadèmia. Llicenciat i doctorat en economia, és professor de Ciències Polítiques des del 1990, ha dirigit de 1991 a 2009 l’Institut de Govern i Polítiques Públiques (IGOP) –d’on han sortit diversos quadres dels comuns i d’ICV– i va ser vicerector de la UAB de 1991 a 1994.\nVa fer el salt oficialment a la política el novembre de 2017, quan Ada Colau el va fitxar com a nou comissionat de Cultura després de trencar amb el PSC. Fonts del partit apunten que aleshores es va fer una “excepció” en l’aplicació del Codi Ètic i que la nòmina de Subirats el passat mandat no estava subjecte al topall aplicat als regidors i a l’alcaldessa.\nAquestes eleccions va concórrer com a número 2 de la llista de Bcomú i mà dreta de l’alcaldessa. Just després de ser investida el va nomenar primer tinent. Després del pacte amb el PSC, ha quedat relegat a sisè tinent d’alcaldia. Janet Sanz i Laura Pérez, que ocupaven els llocs 3 i 4 de la candidatura, són ara segona i quarta tinentes i es situen en una millor posició per al relleu d’Ada Colau d’aquí 4 anys.\nEl fitxatge de Subirats va coincidir el passat mandat amb el de la seva dona, Carme Ribas. Reconeguda arquitecta i amb experiència prèvia a l’Ajuntament de Barcelona, és actualment gerent del Consorci del Besòs. Aquest ens l’integren els 5 ajuntaments del tram final de riu: Barcelona, Badalona, Montcada i Reixac, Sant Adrià del Besòs i Santa Coloma de Gramenet.\nA la butxaca, oi 02/08/2019 9:24 am\nQuin pàjaru, aquest! La feina a la uni ja la hi farà algun pobre becari sense sou. La pela és la pela, oi Subirats i a la UAB us paguen molt bé per la poca feina que hi fan els elements com vos!


AIXÍ VAM CELEBRAR ELS 50 ANYS DE MASELLA: UNA NIT MÀGICA! - Blog oficial de Masella\nActualitat Esdeveniments Nocturn\n6 febrer, 2018 1 juny, 2022 masella\nDissabte, dia 3 de febrer de 2018, Masella va celebrar l’acte central del 50è aniversari de l’estació.\nVa ser una nit de neu pols excel·lent marcada per la màgia del foc, la música i, sobretot, els 3000 esquiadors que van protagonitzar una baixada de torxes multitudinària. Els esquiadors van neutralitzar el fred de la nit ballant al ritme musical del DJ Jordi Vèliz de Flaix FM i la música en directe de Pep Poblet, que amb el saxofon va posar la nota musical de la celebració.\nL’acte el van conduir els periodistes Toni Real i Anna Cervantes, que van retransmetre en directe la baixada de torxes. També es van bufar les espelmes del pastís del 50è aniversari i el punt i final de la celebració va ser un espectacular piromusical, que va tenyir de llum i de color la muntanya de la Tosa.\nLa jornada va finalitzar amb una sessió d’Esquí Nocturn en la que es va convidar a esquiar tots els “torxaires” que han fet possible aquesta nit màgica del 50è aniversari de Masella.\nUs deixem amb algunes fotos de la vetllada i amb el vídeo commemoratiu dels 50 anys de Masella que vam passar durant la celebració. A tots vosaltres, amigues i amics, moltes felicitats i un milió de gràcies! Sense vosaltres, els 50 anys de Masella no haguessin estat possibles!\n← TRAMITA L’ABONAMENT DE 3 MESOS!\nNEVADA HISTÒRICA – 100% DOMINI OBERT I NEU POLS →\n9 gener, 2018 1 juny, 2022 masella\n10 maig, 2018 1 juny, 2022 masella\n23 desembre, 2015 1 juny, 2022 masella


El navassenc Jordi Simón va a totes a la Volta de casa - Regió7 :: El Diari de la Catalunya Central\nEl navassenc Jordi Simón va a totes a la Volta de casa\nEl ciclista de l'equip polonès Verva lamenta arribar amb pocs dies de competició, però està motivat per tornar a una cursa que va disputar el 2012\na Volta a Catalunya dóna el tret de sortida avui, a Calella, a la seva 96a edició. Serà una prova amb protagonisme de la Catalunya Central des de dos vessants diferents. D'una banda, les etapes reina, que es disputaran dimecres i dijous, tindran pas per les comarques de la regió central; de l'altra, per primer cop des del 2012, la competició tindrà la presència d'un competidor de casa nostra, el navassenc Jordi Simón, que aquesta temporada estrena categoria PCT (ProCycling Tour) amb l'equip polonès Verva ActiveJet.\nDe moment, ha estat en tres proves d'un dia, la Volta a Múrcia, la Clàssica d'Almeria i el Gran Premi de Lugano, i una competició d'una setmana, la Volta a l'Algarve. Després d'uns dies de descans, afronta la clàssica catalana "molt motivat perquè és la cursa d'aquí i em vindran a veure la família i els amics. Potser no hi arribo en un moment perfecte de forma, ja que hauria de tenir més dies de competició a les cames per poder-ho fer, però és important ser-hi i fer-ho bé davant d'una participació tan important".\nPerquè la Volta d'enguany té una participació de luxe, amb el campió del Tour, Chris Froome, el de la Vuelta, Fabio Aru, i el del Giro, Alberto Contador, en una línia de sortida en què també hi haurà primers espases com el colombià Nairo Quintana o l'australià Richie Porte. Simón explica que "poder competir contra els millors del món és una motivació important per deixar-se veure. De cara al futur, ser en proves en què hi són ells, tant si es disputen a l'estat espanyol, com si són a l'estranger, és important per mirar de destacar i cridar l'atenció" de l'opinió pública i també dels altres equips.


L'IVAM exhibix set escultures de la sèrie "The Barbarians" realitzades per Anthony Caro entre 1999 i 2002 - Europa Press - VilaWeb\nL'IVAM exhibix set escultures de la sèrie "The Barbarians" realitzades per Anthony Caro entre 1999 i 2002\nLes peces representen sis hòmens a cavall, armats amb arcs i fletxes, i un home sobre un carro de fusta estirat per un bou\nL'Institut Valencià d'Art Modern (IVAM) exhibix, a partir de hui i fins al pròxim 23 d'abril, set peces de la sèrie escultòrica "The Barbarians", realitzades per l'artista britànic Anthony Caro entre 1999 i 2002, i que representen "uns bàrbars moderns, més enllà de simples simulacres tradicionals", ha explicat hui en roda de premsa la directora de l'IVAM, Consuelo Ciscar.\nEn este sentit, ha assenyalat que estes peces, de quasi dos metres d'alçària i realitzades en terracota i fusta amb accessoris en acer i cuiro, representen "sis hòmens a cavall, armats amb arcs, fletxes i fuets i un home solitari sobre un carro de fusta estirat per un bou".\nPer a Cicar, estos personatges, inspirats en el poema de Konstantino Kavafi "Esperant els bàrbars", "estan perfeccionats" ja que "es tracta de soldats solitaris sense cara ni trets concrets, lluny de les representacions allunyades". Amb això, ha considerat que estos models escultòrics "són una desviació radical de la forma escultòrica que s'havia vist fins que van arribar a l'escena artística internacional" i que "van obrir el camí per al futur cap al desenvolupament de l'art en tres dimensions".\nA més, ha explicat que Anthony Caro "està considerat com un dels grans escultors moderns de la nostra època, mentor i mestre de la 'New Generation'". Per això, ha afirmat que es tracta d'una de les "grans figures" del grup d'artistes que a partir dels anys seixanta va potenciar els efectes tàctils de l'escultura enfront dels efectes visuals.\nA més, ha destacat que en estes obres de Caro "es va eliminar el pedestal per a reposar l'escultura directament sobre el terra", i "es va potenciar la introducció de colors vius en obres d'acer policromat que creen una il·lusió d'estar suspeses en l'espai".\nHa afirmat que Caro "descobrix la manera d'incorporar, a partir de la seua obra, una dosi d'esperança a les nostres vides, tal com disposara Lord Byron en el primer vers del poema 'Estrofes per a posar-li música' quan va assenyalar que 'diuen que l'esperança és felicitat'".\nAmb estes peces, se "percep" que l'artista "connecta coses i les acobla", per la qual cosa ha considerat que les parts "requerixen una unió inspirada, res més, i demanen ser unides d'una manera que els garantisca cert paregut amb l'autonomia física del seu original".\nEsta exposició, amb la qual l'IVAM ret homenatge a l'obra d'Anthony Caro com a artista guardonat amb el Premi Internacional Julio González en la seua VI edició, suposa la tornada de Caro a l'escultura figurativa després d'anys d'abstracció inspirada en el treball de l'escultor David Smith.\nLes set peces exposades tenen el seu inici en un passeig d'Anthony Caro amb la seua esposa per Londres el 1999, en què descobrix, en una botiga de segona mà, diversos objectes procedents d'un gimnàs. Entre estos objectes, va destacar un poltre de fusta, amb què l'artista va imaginar uns genets a manera de bàrbars.\nCaro treballa habitualment amb acer, tot i que també utilitza altres materials com el bronze, la plata, el plom, la ceràmica, la fusta, la terracota i el paper, perquè "sempre ha despertat la seua curiositat treballar amb els materials menys empleats en l'escultura", ha explicat Ciscar. L'artista ha utilitzat en estes peces elements com la fusta i l'argila que "es tallen perquè encaixen en la figura del poltre, però no es modelen ni es refinen", ha indicat.\nA més, els components d'argila, que han sigut elaborats per l'artista al sud de França amb el ceramista Hans Spinner, han format part d'una col·lecció de caps, cames, torsos i braços, que es mesclen i s'unixen per a explicar "una metàfora idònia sobre la diversitat genètica dels pobles nòmades".\nAmb tot això, Ciscar ha considerat que l'obra de Caro "no té límits ni quant a materials ni respecte a mesures", i ha destacat el seu interés per l'antiguitat clàssica, la literatura i la poesia.\nFinalment, Ciscar ha apuntat que esta sèrie escultòrica està inspirada en el poema escrit el 1904 per Konstantinos P. Kavafis, el tema principal del qual és "la necessitat de l'arribada dels bàrbars en la societat actual" i ha conclòs que l'artista "divaga" amb les possibilitats creatives que suposaria este "impacte desestabilitzador" en la nostra època.[FIN]


Dijous, 11 d'Agost de 2016 17:55\nEl Consell de Formentera, a través de l'àrea de Presidència informa que la Policia Local de Formentera ha aixecat 8 actes de denúncia aquesta setmana per venda ambulant a les platges de l'illa. En concret el passat dimarts 9 d'agost els agents varen decomissar les següents mercaderies, 52 vestits, 69 camises, 44 faldes, 70 pantalons, 18 monas (peça de vestir), 1.074 ampolles d'aigua i 192 llaunes de refresc, així com material divers per l'elaboració de mojitos i diferents tipus de fruita.\nEl conseller del ram, Bartomeu Escandell ha explicat que la Policia Local fa control de venda ambulant de manera periòdica "per mantenir l'ordre i la tranquil·litat de les nostres platges". Escandell ha afegit que en els darrers mesos s'han aixecat 18 actes més per venda ambulant, 2 per venda de fruites, 5 per begudes, 11 per tèxtil i una per bijuteria. D'altra banda s'han aixecat 7 actes per publicitat dinàmica. Amb aquestes actuacions dels agents s'intenta que no proliferi aquesta pràctica il·legal, ha conclòs el conseller.\nDimecres, 10 d'Agost de 2016 21:14\nEl Consell de Formentera, a través de l'àrea de Presidència, ha explicat avui que aquesta setmana s'han realitzat pràctiques conjuntes entre bombers de l'illa, els efectius de l'Ibanat i l'agent de Medi Ambient. L'objectiu és "fer pràctiques conjuntes amb els organismes que es dediquen a l'extinció d'incendis a illa de Formentera perquè en cas d'un incendi real, el comportament dels mitjans estigui protocol·litzat i coordinat", segons ha explicat el cap de bombers, Iván Marí.\nEl passat dilluns 8 d'agost 4 membres de Ibanat Formentera amb un vehicle de primera intervenció, un agent de medi ambient (AMA), que ha participat com a director d'extinció, i 4 bombers del Consell, amb 2 autobombes pesades i un vehicle de primera intervenció varen participar en un simulacre d'incendi forestal. La pràctica es va fer entre sa Roqueta i es Pujols, i en la mateixa varen poder fer entrenament del maneig de línies d'aigua i llances, així com plegat i desplegat de mànegues. "Al final varen compartir experiències per millorar l'actuació en cas que fou real", segons ha destacat el cap dels bombers.\nA més de la millora de coordinació, els efectius varen fer un recordatori sobre de l'ús de tablets de geolocalització dels codis emergència. El cos de bombers de Formentera està conformat per 6 efectius, 4 professionals i 2 a disponibilitat. Cal destacar que els bombers efectuen rutes de vigilància diàries, coordinats amb els agents de l'Ibanat per tenir agents al carrer durant les hores de més risc d'incendis, i fer tasques preventives. Una vegada més, Iván Marí ha aprofitat per demanar col•laboració a la ciutadania en matèria de prevenció de riscs d'incendis just avui que hi ha alerta de risc extrem d'incendis a la nostra illa, decretat per l'AEMET.\nDimecres 10 d’agost s’obri el període d’inscripció pels cursos de la piscina municipal 2016-2017\nDilluns, 8 d'Agost de 2016 17:06\nEl Consell de Formentera, a través de l’àrea d’Esports informa que a partir del pròxim dimecres 10 d’agost s’obri el termini d'inscripcionsÂ ordinàriesÂ pels als cursos de natació 2016-2017 de la Piscina Municipal. Els interessats es poden inscriure fins al pròxim 29 agost al Poliesportiu Antoni Blanc.\nHi haurà dos grups per nadons a partir d’un any, 25 grups per nens d’entre 3 i 12 anys dividits en 5 nivells diferents, 9 grups per adults a partir de 12 anys, 1 grup per embarassades, tres grups d’aquafitness, i un de gimnàstica suau. En total s’espera que uns 110 adults assisteixen a alguna d’aquestes classes, i hi hagi 200 usuaris més entre nens i nadons.\nEls grups faran classes de dilluns a divendres en horari de tarda, sent les classes infantils de 45 minuts de durada i les d’adults d’entre 45 minuts i mitja hora. Les activitats s’iniciaran a partir del 12 de setembre i es perllongaran durant tot el curs escolar.\nDimarts, 9 d'Agost de 2016 17:08\nEl centre d’es Pujols i el passeig marítim es renovaran el pròxim hivern\nDijous, 4 d'Agost de 2016 17:13\nEl Ple extraordinari del Consell de Formentera ha aprovat amb els vots a favor de tots els grups polítics i l’abstenció de Compromís per Formentera el projecte de renovació del paviment i serveis diversos d'infraestructures a es Pujols. Les obres de reforma que afectaran al centre d’es Pujols i el passeig marítim s’iniciaran a partir de l’1 de novembre, segons ha explicat el conseller d’Infraestructures, Rafael González.\nLes millores consistiran en la renovació integral dels serveis: sanejament (pluvials i fecals), abastament d'aigua (hidrants contra incendis i per neteja de carrers), llum i telecomunicacions. També es renovarà el paviment amb la mateixa pedra utilitzada al carrer Roca Plana. A més, el passeig marítim s’integrarà amb la platja i es milloraran les visuals amb l’eliminació del mur de paret i la continuació amb una passarel·la de fusta.\nEl pressupost d’execució de l’obra és de 2.445.750,68 euros i el termini d’execució és de 6 mesos. Aquest any s’habilitarà una partida dels pressupostos de devers 330.000 euros per fer front a la despesa dels mesos d’obra que hi haurà, i l’any que ve es finançarà el restant amb fons propis del Consell, però també es cercarà finançament extern, segons ha destacat Rafael González.\nEl 50% dels taxis estacionals de Formentera són híbrids\nFormentera celebra el Ple ordinari del mes de juliol\nPàgina 177 de 214


Adolescents i xarxes socials – Epia Santa Anna Report\nUn dels problemes més comuns que hi ha en l’àmbit social és la dependència que tenen els adolescents de mirar el mòbil constantment i esperar els missatges i les notificacions amb ànsia, i fins i tot angoixa. També en molts casos tendeixen a no aprofitar el temps, malgastant-lo distrets mirant les pantalles o no gaudint de moments especials per voler-lo gravar o compartir per les seves xarxes socials.\nDes del nostre punt de vista, la majoria de xarxes socials distorsionen la realitat, en aquestes, hi ha una gran quantitat d’influencers que pengen publicacions diàries sobre la seva bellesa, la vida, la parella, els amics, els diners, etc.\nMolts d’ells només ensenyen la part bona de les coses, com poden ser els luxes que tenen gràcies els diners guanyats a les xarxes. Això provoca que molts adolescents intentin seguir els seus passos i endinsar-se en aquest món.\nEls joves intenten guanyar seguidors i tenir “likes” per arribar a ser com els influencers, és en aquest moment on poden venir els problemes, ja que si aquest noi/a està molt pendent d’aconseguir èxits, en cas que no ho faci, pot tenir problemes, com per exemple una gran inseguretat (sigui física o psicològica), i inclús depressió i ansietat. Quant més temps passes a instagram, tik tok, etc. Més et compares als altres, menyspreant el teu físic, o volent semblar aquella persona, veient només una imatge que realment és falsa.\nTambé pot ser que desenvolupin aquestes inseguretats pel simple fet de només veure o seguir a aquests referents i, sense voler assemblar-s’hi, desenvolupar també en diferents problemes emocionals.


Obertes les inscripcions d’Impuls Solar Barcelonès per a 100 cobertes d’autoproducció - Federació de Cooperatives de Consumidors i Usuaris de Catalunya\nObertes les inscripcions d’Impuls Solar Barcelonès per a 100 cobertes d’autoproducció\nQuè és Impuls Solar Barcelonès?\nImpuls Solar Barcelonès és una de les compres col·lectives de Som Energia, impulsada pels Grups Locals de Barcelona i Badalona. Segueix l’exemple d’altres experiències, com Impuls Solar Vallès, Eos Solar o Planter Solar. L’objectiu d’aquestes compres col·lectives és que les persones sòcies de Som Energia puguin adquirir una instal·lació fotovoltaica d’autoproducció amb una empresa instal·ladora solvent i en les millors condicions; en aquest cas serà la proposta conjunta d’Emelcat i SEBA. Per aconseguir-ho, les compres col·lectives aconsegueixen agrupar un volum considerable de sòcies de la cooperativa de la mateixa zona, i Som Energia tria, mitjançant un concurs, l’empresa amb qui les sòcies contractaran el muntatge de les seves instal·lacions.\nAixí doncs, inscriure’s a Impuls Solar Barcelonès implica poder adquirir un dels models d’instal·lació fotovoltaica d’autoproducció que ofereix l’empresa instal·ladora.\nAquesta compra col·lectiva va dirigida a persones sòcies de la cooperativa que tinguin una teulada pròpia, ben orientada, a la comarca del Barcelonès. L’oferta bàsica d’Emelcat-SEBA és una instal·lació solar completa per a autoproducció, formada per mòduls fotovoltaics, inversors, estructura, proteccions i cablejat.\nQuin producte es pot escollir?\nLes persones que finalment participin de la compra col·lectiva Impuls Solar Barcelonès podran escollir una de les set configuracions que ofereix en aquest cas Emelcat-SEBA, que també els prestarà el servei de muntatge, posada en funcionament i legalització de la instal·lació fotovoltaica.\nSi voleu saber més detalls del funcionament del procés, podeu consultar aquest article.\nSi ets una persona sòcia de Som Energia, tens l’espai per posar a la teva teulada unes plaques solars fotovoltaiques i ganes d’esdevenir autoproductora, omple el següent formulari d’inscripció i l’enginyeria es posarà en contacte amb tu per iniciar l’estudi de la teva instal·lació. Com a reserva i per tenir una garantia de compromís, cal fer un pagament de 150 euros per formalitzar la inscripció (100 euros com a bestreta i fiança, que Emelcat-SEBA descomptarà del preu final del paquet escollit, i 50 euros en concepte de despeses de gestió per a la cooperativa). No es considerarà la inscripció realitzada fins a la recepció dels 150 euros mitjançant transferència bancària o ingrés al compte bancari de la cooperativa: ES55 3159 0055 7523 5153 9826.\nCondicions Generals d’Impuls Solar Barcelonès >\nInscriu-te a Impuls Solar Barcelonès >\nPer a més informació o consultes sobre Impuls Solar Barcelonès, pots posar-te en contacte amb nosaltres a través del correu electrònic auto@somenergia.coop.\nNotícia adaptada de Som Energia\nEntrada anterior Inscripcions obertes a la 4a Edició del Germinador Social\nEntrada siguiente El confinament afecta els drets dels consumidors


Escaldes reparteix 1.200 racions d'arròs en la celebració del seu 38è aniversari\nCoincidint amb el 38è aniversari de la parròquia, el parc de la Mola ha acollit, aquest diumenge al migdia, la tradicional arrossada popular, que ha repartit un total de 1.200 racions. La cònsol major de la parròquia, Trini Marín, ha celebrat que «finalment el temps ens ha acompanyat» i ha afegit que a banda de l'arrossada, «tenim una jornada repleta d'activitats, amb tallers d'educació viaria, activitats infantils i actuacions musicals». A més, també ha posat en relleu que tot i que la festa serveix per commemorar l'aniversari d'Escaldes, «veig a molta gent d'altres parròquies i això també és molt positiu».\nPel que fa a les activitats programades, la jornada s'ha iniciat amb els tallers d'educació viaria i la ballada universal de sardanes organitzada per l'Associació de Sardanista d'Andorra, mentre que de cara al migdia, just abans de fer el repartiment de l'arròs, tots els assistents han pogut gaudir de l'actuació de l'Esbart Santa Anna.\nUn cop finalitzat el dinar, s'ha realitzat un espectacle infantil i un ball de fi de festa al parc de la Mola. L'arrosada ha comptat amb la presència de bona part de la corporació d'Escaldes-Engordany, així com el ministre d'Educació i Ensenyament Superior, Eric Jover, i el ministre d'Afers Socials, Justícia i Interior, Xavier Espot.\nArtículo anteriorL'alcalde d'Alacant la fa grossa amb una foto contra l'Elx\nArtículo siguienteEl PP gana y Unidos Podemos y PSOE rozarán la mayoría según las encuestas


08.03.21 | Tema: Contaminació\nAvui, 8 de març del 2021, l'AMB ha desactivat el seu Protocol d'actuació en cas d'episodis d'alta contaminació atmosfèrica per partícules, que es va activar a causa d'una intrusió de pols africana, i que remetrà amb les previsions de canvi meteorològic.\nDesactivació episodi PM10 | AMB\nSegons les darreres informacions de la Direcció General de Qualitat Ambiental i Canvi Climàtic de la Generalitat, durant el dia d'ahir no es va superar la mitjana diària dels nivells de PM10 a cap estació de mesurament integrada a la XVPCA. La previsió a 24 hores indica que la situació meteorològica fa que no es preveguin superacions del valor diari de 50 μg/m³ durant el dia d'avui.\nEl passat dia 26 de febrer, l'AMB va activar la fase d'avís preventiu per PM10 del seu Protocol d'actuació per episodis ambientals d'elevada contaminació atmosfèrica. Fins el dia 6 de març, es va mantenir la fase d'avís preventiu, que es posa en marxa quan més d'una estació de la XVPCA a l'àrea metropolitana de Barcelona supera el valor de 50 µg/m³ de mitjana diària i la previsió a 24 hores indica una superació del valor llindar diari de 50 µg/m³.\nEl 6 de març es va activar la fase d'episodi de contaminació, perquè la mitjana diària dels nivells de PM10 durant els 4 dies anteriors havia estat superior al valor de 50 µg/ m³ en dues estacions o més, i la previsió a 24 hores no indicava una millora en els nivells.\nEn aquest sentit, l'AMB ha notificat la situació i les diferents fases i ofereix consells i recomanacions a la ciutadania. En l'àmbit de medi ambient, l'AMB va aturar les seves obres públiques i les susceptibles de generar pols i, també, va activar els plans d'accions de les seves pròpies instal·lacions. També va recomanar als ajuntaments i les empreses que fessin el mateix a les seves obres públiques i les activitats industrials. En l'àmbit de mobilitat, es va recomanar reduir els desplaçaments amb vehicle privat, fer ús de vehicles amb baixes emissions, utilitzar el transport públic i, per a les distàncies més curtes, fer trajectes a peu i amb bicicleta.\nAquest nou episodi de contaminació torna a posar de manifest la necessitat de continuar avançant en les diferents mesures estructurals en què està treballant l'AMB per millorar la qualitat de l'aire i la qualitat de vida dels habitants de la metròpolis. Dins del seu àmbit competencial, l'Àrea Metropolitana de Barcelona està adoptant unes polítiques públiques adreçades a fer front al problema de la contaminació de l'aire.\nEn matèria de medi ambient, de la bateria d'accions que s'estan desenvolupant, destaquen:\n– Reducció i control de les emissions de les obres, a través d'una ordenança marc metropolitana.\n– Difondre el concepte de contaminació atmosfèrica i totes aquestes mesures per reduir les emissions per mitjà de les activitats del programa d'educació per a la sostenibilitat Compartim un Futur, que l'AMB duu a terme als centres educatius, els equipaments municipals i els centres col·laboradors, entre altres espais.\nEn matèria de mobilitat, de la bateria d'accions que s'estan desenvolupant, destaquen:\n– Zones de baixes emissions de les rondes de Barcelona i altres zones de baixes emissions d'àmbit local.\n– Targeta Verda Metropolitana: transport públic gratuït durant 3 anys pels ciutadans de l'àrea metropolitana que canviïn definitivament el cotxe privat pel transport públic.\n– Ambientalització de la flota de taxis\n– Impuls al vehicle elèctric\nA més, l'AMB ofereix al seu web un visor, http://visorqualitataire.amb.cat/, que permet consultar l'evolució dels darrers dies de contaminació atmosfèrica als seus municipis. Alhora, mitjançant inscripció al web, es podrà accedir a un servei gratuït d'alertes per alta contaminació en l'àmbit metropolità: http://www.amb.cat/web/mobilitat/mobilitat-sostenible/contaminacio-atmosferica/informacio-i-avisos.


Antologia de poemes, de Maria Perpinyà: presentació a Verges | Història! Bloc de Genís Barnosell\n← Retirada l’aplicació iMussolini\nEl poble de Verges al segle XIX: entre la terra i el riu →\nAntologia de poemes, de Maria Perpinyà: presentació a Verges\nPosted on 05/02/2010\tby gbarnosell\nEl dissabte passat, 23 de gener, va tenir lloc la presentació oficial del llibre Antologia de poemes que recull una selecció de poemes de Maria Perpinyà. L’acte va tenir lloc a Verges, poble natal de l’autora (1901) i on va passar bona part de la seva vida, i va constituir també un acte d’homenatge. Després de la presentació de l’alcaldessa de Verges, Marta Payeró, la Coral Vergelitana va interpretar diverses cançons, entre elles País Petit de Lluís Llach i Terrant de Vent de Maria Perìnyà (aquesta, amb la col·laboració d’altres corals). Tot seguit van intervenir Lluís Muntada (director de la col·lecció), Roger Cosrta-Pau i Jordi Roca (editors del llibre), Roger Zamorano (diputat de cultura de la Diputació) i jo mateix, com a nét de l’autora. Tots van destacar la qualitat dels poemes de Maria Perpinyà i Jordi Roca fa fer una àgil introdució a les característiques de la seva poesia, al període històric que li va tocar viure i a la seva tasca fonamental en la recuperació de la Processó de Verges. L’acte es va cloure amb un regraciament de l’alcadessa i amb Mireia Casas, neta de l’autora, que va cantar també unes quantes cançons de l’època.\nBenvolguts, benvolgudes, amics de la taula, sr. Roger Zamorano Diputat de cultura, amics i amigues de Verges, és per a mi una satisfacció adreçar-vos quatre paraules en aquest acte de presentació de llibre Antologia de Poemes de la meva àvia, la Maria Perpinyà. Un llibre que devem, amb una interessant introducció, a Jordi Roca i Roger Costa-Pau, a l’àrea de cultura de la Diputació i al director de la col·lecció, en Lluís Muntada.\nL’any 1928, una Maria Perpinyà que aleshores tenia 27 anys se n’anava a Barcelona. L’any següent ja escrivia periòdicament al diari El Matí i l’any 1931 ho començaria a fer també a la revista Esplai (que com indicava el seu subtítol era el Setmanari il·lustrat d’El Matí), a més de col·laborar ocasionalment en altres publicacions. Hi escrivia textos infantils (va dirigir-hi el suplement infantil En Xaneta), però també de moda, de literatura, de política, d’actualitat catalana, espanyola i internacional, des de la perspectiva catòlica i catalanista que caracteritzava aquells diaris i revistes. Entre 1928 i 1936 la Maria devia publicar-hi ben bé vora 450 textos*, a més de cinc llibres: un conte per a infants, dues traduccions i dos llibres de poemes, i va col·laborar amb diverses associacions, com l’Associació Protectora de l’Ensenyança Catalana.\nAra recuperem, per tant, una part d’aquesta obra. Una antologia dels poemes de 1928-36 més uns quants d’altres de la seva producció posterior. Aquest fet és, com us deia, una satisfacció en tant que nét de l’autora. Però també és una satisfacció en tant que historiador i en tant que ciutadà d’aquest país. Per dues raons. En primer lloc, perquè la bona poesia, la bona literatura, és intemporal. Tant és que hagi estat escrita el 1935 com fa mil anys. I si a més el lector o lectora és de l’Empordà o de Verges encara hi trobarà més satisfacció perquè hi veurà reflectida la gent i el paisatge d’aquesta terra, fet de vent i de mar, de vinyes, oliveres i garbes, de pobles petits i de cants d’ocells i de grills, i que entre tots hauríem de mirar de conservar.\nI en segon lloc és important perquè la ruptura de la intensa producció literària de la Maria Perpinyà és un altre exemple de la ruptura brutal que va suposar la guerra civil i el franquisme en la literatura i en la cultura catalana, fins i tot per als sectors catòlics. És un altre exemple del projecte de destrucció de tota una cultura, la catalana, que va dur a terme el franquisme. Per això en aquests moments de recuperació de la “memòria històrica” és important posar a l’abast de tothom textos com aquests que ens permeten enllaçar amb la riquesa i la diversitat de la cultura catalana de la dècada de 1930. La publicació de textos d’aquella època és una passa indispensable en la construcció d’una cultura catalana actual sòlida i dinàmica.\nPer tant, crec que podem felicitar a tots els qui han intervingut en la publicació, i ens podem felicitar tots i totes de poder ser en un acte com aquest. Moltes gràcies a l’Ajuntament i a la parròquia de Verges per la seva col·laboració en la seva organtizació i moltes gràcies a tots i totes per ser aquí.\n* Faltant per buidar els anys 1934-36 d’El Matí, Neus Real n’ha comptat 391 que poden arribar fàcilment als indicats 450 mantenint el ritme de publicació de 1933\nMés sobre aquest llibre en aquest bloc:\nMaria Perpinyà i Sais, Antologia de poemes (presentació del llibre a la premsa, biografia de l’autora i bibliografia)\nLa presentació de l’Antologia de poemes de Maria Perpinyà (la presentació del llibre a la premsa al Diari de Girona i El Punt)\nPresentació a Verges de l’Antologia de poemes de Maria Perpinyà (tarjetó de la presentació a Verges)